hotchpotch/miracl-hf-unified huggingface dataset:
बएकदू पर्वत
बएकदू पर्वत (), जिसे चांगबाई पर्वत () या बाईतोऊ () भी कहा जाता है, उत्तर कोरिया और चीन की सरहद पर स्थित एक २,७४४ मीटर ऊंचा ज्वालामुखी है। यह चांगबाई पर्वत शृंखला का सबसे ऊंचा शिखर है। यह पूरे कोरियाई प्रायद्वीप (पेनिन्सुला) का भी सबसे ऊंचा पहाड़ है। कोरिया के लोग इसे एक पवित्र पर्वत मानते हैं और इसे कोरिया का एक राष्ट्रीय चिह्न समझते हैं। अनुमान लगाया जाता है कि यह ज्वालामुखी जब सन् ९६९ ईसवी के आसपास फटा तो इसपर एक ५ किमी चौड़ा और ८५० मीटर गहरा क्रेटर बन गया जिसके कुछ भाग में अब 'तियान ची' (, यानि 'स्वर्ग झील') नामक एक सुन्दर ज्वालामुखीय झील स्थित है। यह ज्वालामुखी अभी भी जीवित है और पिछली दफ़ा सन् १९०३ में फटा था। इसके भविष्य में फिर से फटने की सम्भावना है। यही पहाड़ इस क्षेत्र की तीन सबसे महत्वपूर्ण नदियों का स्रोत है: सोंगहुआ नदी, यालू नदी और तूमन नदी।
'बएकदू-सान' () का अर्थ कोरियाई भाषा में 'सफ़ेद सिर वाला पहाड़' होता है। अंग्रेज़ी बोलने वाले ज्वालामुखी-विशेषज्ञों ने शुरू में जब यह नाम चीनी भावचित्रों में पढ़ा तो इसका उच्चारण ग़लती से 'बाईतोऊ' किया जो आज तक चला आ रहा है। इस पहाड़ को मान्छु भाषा में 'गोल्मिन शांग्गीयान अलिन' () कहा जाता है, जिसका मतलब 'सफ़ेद पर्वत' है और अन्य भाषाओँ के नाम इसी से उत्पन्न हुए थे।
बएकदू पहाड़ पर मौसम तेज़ी से बदलता है और अचानक ख़राब हो सकता है। शिखर पर औसत तापमान −८.३ °सेंटीग्रेड रहता है हालांकि सर्दियों में −४८ °सेंटीग्रेड तक गिर सकता है। गर्मियों में जुलाई के महीने में औसत तापमान १० °सेंटीग्रेड होता है। साल में आठ महीने शिखर बर्फ़-ग्रस्त रहता है।
शूकर ज्वर
कृपया 'शूकर इन्फ्लूएंजा' से भ्रमित न हों।
शूकर ज्वर (Classical swine fever / CSF) या 'शूकर विशूचिका' (hog cholera) एक अत्यन्त संक्रामक रोग है जो सूअरों तथा जंगली सूअरों को होता है।
हैन्स एंडरसैग
हैन्स एंडरसैग (Hans Andersag) (1903-1956), जरमन रसायनज्ञ थे जिन्होने क्लोरोक्विन की खोज की।
इनका जन्म इटली में हुआ। इन्होंने बाल्यकाल में प्रारंभिक शिक्षा पाने के बाद म्यूनिख विश्वविद्यालय में अध्ययन प्रारंभ किया और सन्‌ 1928 ई. में रसायनविज्ञान की परीक्षा में उत्तीर्ण होकर उपाधि प्राप्त की। उस समय इनकी आयु केवल 25 वर्ष की थी। उसी वर्ष इन्होंने 'बायर कंपनी' को अपनी सेवाएँ आर्पित कीं और अनुसंधान की दिशा में दिन प्रति दिन प्रगति करते चले गए। इनकी विशेष रुचि मलेरिया नाशक पदार्थों का अनुसंधान करने में थी और इसी हेतु आये एग्माइनो क्विनोलीन्स वर्ग के विषमज्वारनाशक द्रव्य की शोथ करने में प्राणपण से लग गए तथा 1934 ई. में इन्हें सफलता भी प्राप्त हुई। आपने क्लोरोक्विन नामक औषधि का अविष्कार किया। जिससे ऊष्णकटिबंधी प्रदेशों में होनेवाले घातक मैलेरिया से पीड़ित करोड़ों मनुष्य को रोग से मुक्ति मिली और उनकी जीवनरक्षा हुई।
इसके अतिरिक्त इन्होंने रोमीबानाशक तथा एन्यूरीन नामक विटामिन बी1 की खोज और इनको तैयार करने में भी महत्वपूर्ण कार्य किया। इनका सबसे महत्वपूर्ण योगदान क्लोरोक्विन है।
चिआन पर्वत
चिआन पर्वत शृंखला () या चिआन शान () मंचूरिया क्षेत्र में चीन और उत्तर कोरिया की सरहद पर स्थित एक पर्वत शृंखला है जो चांगबाई पर्वत शृंखला की एक शाखा है। यह चीन के जीलिन प्रांत से शुरू होकर दक्षिण-पूर्व में लियाओनिंग प्रांत और लियाओदोंग प्रायद्वीप तक जाते हैं। यहाँ चीन की सरकार ने चिआनशान राष्ट्रीय उद्यान स्थापित किया है। 'चिआन' का अर्थ चीनी भाषा में 'हज़ार' और 'शान' का मतलब 'पर्वत' होता है, यानि 'चिआनशान' का मतलब 'हज़ार पहाड़' है। यह इलाक़ा घने वनों से ढका है और तंग राजवंश के ज़माने से ही एक धार्मिक महत्व का स्थल रहा है जहाँ मैत्रेय बुद्ध के मंदिर और पगोडा बने हुए हैं।
कटरा गुलाब सिंह
कटरा गुलाब सिंह (Katra Gulab Singh) भारत के उत्तर प्रदेश राज्य के प्रतापगढ़ ज़िले में स्थित एक नगर है। यह बकुलाही नदी के किनारे बसा हुआ है।
नगर का नाम बाबू गुलाब सिंह पर रखा गया था, जो तरौल (तारागढ़) के तालुकदार थे और सन् 1857 के प्रथम भारतीय स्वतंत्रता संग्राम के एक सेनानी थे।
जुडी गारलैंड
जुडी गारलैंड (१० जून, १९२२ - २२ जून, १९६९) अमरीका के हॉलीवुड फिल्म जगत की एक सुप्रसिद्ध अभिनेत्री थीं।
तरला दलाल
तरला दलाल (जन्म: 1936–6 नवम्बर 2013) भारत की एक प्रख्यात भोजन लेखिका व रसोइया थीं। इन्होंने खाना पकाने के कई कार्यक्रमों जैसे "तरला दलाल शो" व "कुक इट अप विद् तरला दलाल" की मेज़बान की थी। हालांकि यह कई प्रकार के व्यंजनों और स्वस्थ खाना पकाने की विधियों के बारे में लिखती थीं, परन्तु भारतीय व्यंजनों, विशेष रूप से गुजराती व्यंजनों में इनकी विशेषज्ञता थी। वर्ष 2007 में इन्हें भारत सरकार द्वारा पद्म श्री से सम्मानित किया गया था। 6 नवम्बर 2013 को दिल का दौरा पड़ने से इनका निधन हो गया था।
वर्तमान समय के महाराष्ट्र राज्य के पुणे शहर में जन्मी व पली-बढ़ी, तरला का विवाह नवीन दलाल से हुआ और शादी के बाद यह बंबई (अब मुंबई) चली गईं।
दलाल और इनके पति, जिनका वर्ष 2005 में देहांत हों गया था, के तीन बच्चें हैं। 2005 से यह दक्षिण मुंबई के नेपियन सी रोड पर स्थित अपार्टमेंट में रहती थीं।
बुल्ले शाह
बुल्ले शाह (, जन्म नाम अब्दुल्ला शाह) (जन्म 1680), जिन्हें बुल्ला शाह भी कहा जाता है, एक पंजाबी सूफ़ी संत एवं कवि थे। उनकी मृत्यु 1757 से 1759 के बीच वर्तमान पाकिस्तान में स्थित शहर क़सूर में हुई थी उनकी कविताओं को "काफ़ियाँ" कहा जाता है।
उनका जन्म सन् 1680 में हुआ था। उनके जन्मस्थान के बारे में इतिहासकारों की दो राय हैं। सभी का मानना है कि बुल्ले शाह के माता-पिता पुश्तैनी रूप से वर्तमान पाकिस्तान में स्थित बहावलपुर राज्य के "उच्च गिलानियाँ" नामक गाँव से थे, जहाँ से वे किसी कारण से मलकवाल गाँव (ज़िला मुलतान) गए। मालकवल में पाँडोके नामक गाँव के मालिक अपने गाँव की मस्जिद के लिये मौलवी ढूँढते आए। इस कार्य के लिये उन्होंने बुल्ले शाह के पिता शाह मुहम्मद दरवेश को चुना और बुल्ले शाह के माता-पिता पाँडोके (वर्तमान नाम पाँडोके भट्टीयाँ) चले गए। कुछ इतिहासकारों का मानना है कि बुल्ले शाह का जन्म पाँडोके में हुआ था और कुछ का मानना है कि उनका जन्म उच्च गिलानियाँ में हुआ था और उन्होंने अपने जीवन के पहले छः महीने वहीं बिताए थे।
बुल्ले शाह के दादा सय्यद अब्दुर रज्ज़ाक़ थे और वे सय्यद जलाल-उद-दीन बुख़ारी के वंशज थे। सय्यद जलाल-उद-दीन बुख़ारी बुल्ले शाह के जन्म से तीन सौ साल पहले सुर्ख़ बुख़ारा नामक जगह से आकर मुलतान में बसे थे। बुल्ले शाह [[मुहम्मद] साहब की पुत्री [[फ़ातिमा]] के वंशजों में से थे।
बुल्ले शाह का असली नाम अब्दुल्ला शाह था। उन्होंने शुरुआती शिक्षा अपने पिता से ग्रहण की थी और उच्च शिक्षा क़सूर में ख़्वाजा ग़ुलाम मुर्तज़ा से ली थी। पंजाबी कवि [[वारिस शाह]] ने भी ख़्वाजा ग़ुलाम मुर्तज़ा से ही शिक्षा ली थी। उनके सूफ़ी गुरु [[इनायत शाह]] थे। बुल्ले शाह की मृत्यु 1757 से 1759 के बीच [[क़सूर]] में हुई थी। बुल्ले शाह के बहुत से परिवार जनों ने उनका शाह इनायत का चेला बनने का विरोध किया था क्योंकि बुल्ले शाह का परिवार पैग़म्बर मुहम्मद का वंशज होने की वजह से ऊँची [[सय्यद|सैय्यद]] जात का था जबकि शाह इनायत जात से [[आराइन]] थे, जिन्हें निचली जात माना जाता था। लेकिन बुल्ले शाह इस विरोध के बावजूद शाह इनायत से जुड़े रहे और अपनी एक कविता में उन्होंने कहा:
बुल्ले शाह ने पंजाबी में कविताएँ लिखीं जिन्हें "काफ़ियाँ" कहा जाता है। काफ़ियों में उन्होंने "बुल्ले शाह" तख़ल्लुस का प्रयोग किया है।सैकड़ों वर्ष बीतने के बाद भी बाबा बुल्ले शाह की रचनाएँ अमर बनी हुई हैं। आधुनिक समय के कई कलाकारों ने कई आधुनिक रूपों में भी उनकी रचनाओं को प्रस्तुत किया है, जिनमें से कुछ हैं: [[श्रेणी:पंजाबी कवि]] [[श्रेणी:सूफ़ी कवि]] [[श्रेणी:सूफ़ी संत]]
हिस्टीरिया
हिस्टीरिया (Hysteria) की कोई निश्चित परिभाषा नहीं है। बहुधा ऐसा कहा जाता है, हिस्टीरिया अवचेतन अभिप्रेरणा का परिणाम है। अवचेतन अंतर्द्वंद्र से चिंता उत्पन्न होती है और यह चिंता विभिन्न शारीरिक, शरीरक्रिया संबंधी एवं मनोवैज्ञानिक लक्षणों में परिवर्तित हो जाती है। रोगलक्षण में बह्य लाक्षणिक अभिव्यक्ति पाई जाती है। तनाव से छुटकारा पाने का हिस्टीरिया एक साधन भी हो सकता है। उदाहरणार्थ, अपनी विकलांग सास की अनिश्चित काल की सेवा से तंग किसी महिला के दाहिने हाथ में पक्षाघात संभव है।
अधिक विकसित एवं शिक्षित राष्ट्रों में हिस्टीरिया कम पाया जाता है। हिस्टीरिया भावात्मक रूप से अपरिपक्व एवं संवेदनशील, प्रारंभिक बाल्यकाल से किसी भी आयु के, पुरुषों या महिलाओं में पाया जाता है। दुर्लालित एवं आवश्यकता से अधिक संरक्षित बच्चे इसके अच्छे शिकार होते हैं। किसी दु:खद घटना अथवा तनाव के कारण दौरे पड़ सकते हैं।
रोग के लक्षण बड़े विस्तृत हैं। एक या एक से अधिक अंगों के पक्षाघात के साथ बहुधा पूर्ण संवेदनक्षीणता, जिसमें सुई अथवा चाकू से चुभाने की अनुभूति न हो, हो सकती है। अन्य लक्षणों में शरीर में अस्पष्ट ऐंठन (हिस्टीरिकल फिट) या शरीर के किसी अंग में ऐंठन, थरथराहट, बोलने की शक्ति का नष्ट होना, निगलने तथा श्वास लेते समय दम घुटना, गले या आमशय में 'गोला' बनता, बहरापन, हँसने या चिल्लाने का दौरा आदि है। रोग के लक्षण एकाएक प्रकट या लुप्त हो सकते है पर कभी कभी लगातार सप्ताहों अथवा महीनों तक दौरे बने रह सकते हैं। युद्धकाल में ऐसे रोगी भी पाए गए जो कुछ समय के लिए अथवा जीवनपर्यंत अपने को भुल गए हैं।
हिस्टीरिया का उपचार संवेदनात्मक व्यवहार, पारिवारिक समायोजन, शामक औषधियों का सेवन, सांत्वना, बहलाने, तथा पुन शिक्षण से किया जात है। समय समय पर पक्षाघातित अंगों के उपचार हेतु शामक ओषधियों तथा विद्युत्‌ उद्दीपनों की भी सहायता ली जाती है। रोग का पुनरावर्तन प्राय: होता रहता है।
करण त्रिवेदी
करण त्रिवेदी भारतीय टेलीविजन और थिएटर कलाकार हैं। जो हिंदी और गुजराती बोलते हैं । वह अभिनेत्री अमी त्रिवेदीके छोटे भाई हैं। वह कार्टून के लिए आवाज देते है व टेलिविजन और थियेटर मे डबिंग भूमिकाओं को एक दशक से अधिक समय से कर रहे हैं। वह हिंदी और गुजरती डबिंग किरदार भारतीय और विदेशी कार्टून में पिछले लगभग दस सालो से कर रहे हैं । उन्हें मुख्य रूप से जाना जाता है उनके हैरी पॉटर फिल्म में किये गए उनके डबिंग संवाद कार्य के लिए जो उन्होंने हैरी पॉटर की भूमिका निभा रहे कलाकार डैनियल रैडक्लिफ के लिए किया । उन्होंने ये डबिंग संवाद कार्य हैरी पॉटर श्रृंखला की दूसरी फिल्म से ले कर पांचवी फिल्म तक किया । उन्हें ये डबिंग संवाद कार्य हैरी पॉटर फिल्म श्रृंखला की पहली फिल्म भारत में रिलीज़ होने के बाद उनकी बड़ी बहन अमी त्रिवेदी से मिला था । उनके प्रशंसको के अनुशार हैरी पॉटर फिल्म में किया गया डबिंग संवाद कार्य उनके द्वारा किये गए संवाद कार्यों में सबसे श्रेष्ठ है ।
सहवाजपुर
यह मुज्फ्फरपुर का एक छोटा शहर है। जीसका नाम सहवाजपुर है। यहा सभी धर्म के लोग रहते हैं। यहाँ के जीला पार्सद भोला शाह है और मुखिया राजेश सिंह है।
एडगर राइस बरोज
एडगर राइस बरोज (, १ सितंबर १८७५ - १९ मार्च १९५०) एक अमरीकी उपन्यासकार थे जो अपने जंगली हीरो टार्ज़न और मंगल के रोमांचकारी जॉन कार्टर के निर्माण के लिए मशहूर है।
संक्रामक गर्भपात
संक्रामक गर्भपात या ब्रूसेलोसिस (Brucellosis) एक अत्यन्त संक्रामक पशुजन्यरोग है। इसे क्रिमियाई ज्वर, माल्टा ज्वर तथा बैंग का रोग आदि कई नामों से जाना जाता है। यह रोग पूरे संसार में होता है। यह मानवों, पालतू पशुओं तथा वन के पशुओं को होता है। यह ब्रूसेला एबोर्टस (Brucella abortus), ब्रूसेला मेलिटेंसिस (B. melitensis), ब्रूसेला सुइस (B. suis), ब्रूसेला ओविस (B. ovis) और ब्रूसेला कनिस (B. canis) द्वारा फैलता है।
जब पशु चारे के साथ इन जीवाणुओं को अपने आहारनाल में लेते हैं तो यह रोग पशुओं को लगता है। इसके अलावा आंख और नाक की श्लेष्मा (mucosa) द्वारा भी पशु इससे ग्रसित हो सकता है। यदि संक्रमित पशु के वीर्य से किसी पशु का कृत्रिम गर्भाधान किया जाय तो भी उसे यह रोग लग जाता है।
किसी गाय आदि पशु को इस रोग से गर्भपात होने पर इसके कारण दूसरे पशुओं या स्त्रियों को भी यह रोग लगने की बहुत सम्भावना रहती है। ये परजीवी संक्रमित गायों के दूध में भी होते हैं।
जब गाय आदि किसी पशु का गर्भपात हो तो ब्रूसेलोसिस की शंका होती है। किन्तु जीवाणु-परीक्षण द्वारा ही इसका पक्का निर्णय होता है।
इस रोग से संक्रमित पदार्थों की पूरी सफाई से हंदिळ करने तथा सभी पशुओं को टीका लगाना ही इसका उपचार है।
प्रांजल धर
प्रांजल धर एक हिन्दी के एक कवि, स्तम्भकार, आलोचक और चर्चित मीडिया विश्लेषक हैं। इनका जन्म एक मई, सन १९८२ ईस्वी को उत्तर प्रदेश के गोण्डा जिले में स्थित ज्ञानीपुर नामक गाँव में हुआ। प्रांजल धर देश के सारे प्रतिष्ठित पत्र-पत्रिकाओं में लिखते रहते हैं। इन्हें वर्ष २००६ में राजस्थान पत्रिका पुरस्कार, वर्ष २०१० में अवध भारती सम्मान तथा वर्ष २०१० में भारतेन्दु हरिश्चन्द्र पुरस्कार प्राप्त हुआ। देश में पुस्तक संस्कृति को आगे बढ़ाने के लिए प्रांजल धर दूरदराज के ग्रामीण क्षेत्रों में जनता को जागरूक बनाने के लक्ष्य से निरन्तर कार्य कर रहे हैं।
पराठे वाली गली
पराठे वाली गली य़ा गली पराठे वाली, एक सकरी गली चाँदनी चौक नामक प्रसिद्ध बाज़ार मे जो की दिल्ली में स्थित है। वहां काफी पुरानी पराठे बनाने वाली दुकाने हैं। यह एक भारतीय रोटी का विशिष्ट रूप है। यह व्यंजन उत्तर भारत में जितना लोकप्रिय है, लगभग उतना ही दक्षिण भारत में भी है, बस मूल फर्क ये है, कि जहां उत्तर में आटे का बनता है, वहीं दक्षिण में मैदे का बनता है। माना जाता है यहाँ के दुकानदार मुगलों के समय से पराठे बेच रहे हैं।
इतिहास के अनुसार सन १६५० में मुगल के बादशाह शाहजहाँ ने लाल किले कि स्थापना कि तभी चांदनी चौक भी बनवाया गया। पुराने समये मे ये चाँदी के बर्तनो के लिये प्रसिद्ध रह चुकी है। पराठे कि दुकाने यहाँ सन १८७० मे लाई गयी। यहा का जायका विश्व मे प्रसिद्ध है। हालांकि मुम्बई मे एक भोजनालय है जो कि सिर्फ पराठे बेचता है और अमेरिका का एक मेला नामक भोजनालय दिल्ली की इस प्रसिद्ध गली के माहौल की प्रतिलिपि बनाने की कोशिश की।
सन १९६० मे यहाँ करीब २० दुकानें थी (सभी एक ही परिवार के लोग थे) अब सिर्फ ३ ही दुकानें रह गयी हैं: पं॰ कन्हैयालाल दुर्गा प्रसाद दीक्षित (१८७५ estd), पं॰ दयानंद शिव चरण (१८८२ estd), पं॰ बाबूराम देवी दयाल पराठे वाले (१८८६ estd)। १९११ से, इस क्षेत्र को छोटा दरीबा या दरीबा कलां के रूप में जाना जाता है।
आजादी के बाद के वर्षों में, जवाहरलाल नेहरू, इंदिरा गांधी और विजया लक्ष्मी पंडित इस गली में उनके पराठे खाने के लिए आया करते था। "पंडित दयानंद शिव चरण" दुकान गर्व से नेहरू परिवार की तस्वीर दिखाता है। स्वर्गीय जयप्रकाश नारायण उनके एक नियमित आगंतुक थे।
यहाँ पुराने जमाने कि तर्ज पर पारंपरिक रूप से भोजन पकाया जाता है जो कि शुद्ध शाकाहारी होता है और उसमे प्याज या लहसुन शामिल नहीं होता है। ऐसा इसलिये है क्योंकि इन दुकानों के मालिक ब्राह्मण हैं और पारंपरिक रूप से ग्राहकों के पड़ोस में जैन रहते थे। यहा पर विभिन्न किस्मों के काजू परांठा, बादाम परांठा, मटर परांठा, मिक्स परांठा, रबड़ी परांठा, खोया परांठा, गोभी परांठा, परत परांठा परोसे जाते हैं। परांठा आम तौर पर मीठी इमली की चटनी, पुदीना की चटनी, अचार और मिश्रित सब्जी, पनीर की सब्जी, आलू और मेथी की सब्जी और कद्दू की सब्जी (सीताफल) के साथ परोसा जाता है।
आमतौर पर यहां लोग पराठे के साथ लस्सी का उपयोग करते हैं। इस जगह की एक विशेष बात यह है कि, लस्सी परंपरागत तरीके में एक मिट्टी के कुल्हड़ में परोसी जाती है।
आखलौर
आखलौर भारतीय राज्य उत्तर प्रदेश के मुज़फ्फरनगर जिले की सदर तहसील में स्थित एक गाँव है।
वर्ष 2011 के जनगणना आँकड़ों के अनुसार यहाँ की कुल जनसंख्या 2,737 थी जिसमें 1,442 पुरुष और 1,295 महिलायें थीं। आकेली में साक्षरता दर 74.25% है जो उत्तर प्रदेश राज्य की औसत साक्षरता 67.68% से कम है। यहाँ मानव लिंगानुपात 898 है जो उत्तर प्रदेश के औसत 912 से अधिक है; 6 वर्ष से कम आयु वर्ग में लिंगानुपात 782 दर्ज किया गया था।
चिंगहई झील
चिंगहई झील (), कोको नूर या कूकूनोर () चीन के चिंगहई प्रान्त में स्थित एक खारे पानी की झील है जो चीन की सबसे बड़ी झील भी है। मंगोल भाषा में 'कोको नूर' का मतलब 'नीली झील' होता है और चीनी भाषा में 'चिंग हई' का अर्थ भी यही है, हालांकि इस झील का मूल नाम मंगोल-भाषा वाला ही था। चिंगहई झील चिंगहई की राजधानी शिनिंग से १०० किमी पश्चिम में तिब्बत के पठार पर ३,२०५ मीटर (१०,५१५ फ़ुट) की ऊँचाई पर एक द्रोणी में स्थित है। तिब्बती लोग इस क्षेत्र को आमदो () बुलाते हैं।
२३ नदियाँ और झरने अपना पानी इस झील में ख़ाली करते हैं, लेकिन इनमें से अधिकतर मौसमी हैं (यानि इनमें पानी साल के केवल कुछ महीनों ही रहता है)। झील का अकार बीसवीं सदी में घटता रहता था लेकिन सन् २००४ के बाद से बढ़ा है। २००४ में इसका क्षेत्रफल ४,१८६ किमी था जो २००७ में फैलकर ४,४८९ किमी हो गया। तीर्थयात्री कभी-कभी इस झील की परिक्रमा करते हैं, जिसमें घोड़े पर ८ से १८ दिन और पैदल १५ से २३ दिन लग जाते हैं।
चिंगहई झील के पश्चिमी भाग में 'झील का ह्रदय महादेव' (तिब्बती में 'म्त्शो स्न्यिन्ग म हा दे वा', ) एक द्वीप है जिसपर कुछ मंदिर और मठ बने हुए हैं। परम्परानुसार इस द्वीप को पहुँचने के लिए किसी नाव का इस्तेमाल नहीं किया जाता था। गर्मियों में इस द्वीप पर रहने वाले इसे छोड़कर नहीं जाते थे और मुख्यभूमि से कोई इसपर आता नहीं था। सर्दियों में झील पर बर्फ़ की मोटी तह जमने पर ही लोग पैदल इस द्वीप से आया-जाया करते थे।
झील के पश्चिमोत्तरी हिस्से में चिड़ियों से भरपूर दो द्वीप हैं, जिनके नाम दानदाओ द्वीप (), यानि 'अण्डों का द्वीप' और हाइशिपि द्वीप (), यानि 'जलकौवों का द्वीप' हैं। हाइशिपि द्वीप दानदाओ द्वीप से चार गुना बड़ा है।
जालना - नगरसोल शटल
जालना-नगरसोल शटल सेवा भारतीय रेलवे की दक्षिण मध्य रेलवे की नई शटल सेवा है जो जालना जिला व नगरसोल को जोड़ती है। इसका शुभारंभ १७ मार्च २०१२ को जालना के खासदार रावसाहेब दानवे ने सुबह १०:३५ को किया गया। यह रेल जालना से शुरू होकर औरंगाबाद से होते हुए नगरसोल जाती है।
इस शटल में आठ डब्बे है जिनमे दो पावर कार है वह छः सामान्य डब्बे है। इसकी कुल आसनक्षमता २,२४० है। यह जालना से नगरसोल की यात्रा ३ घंटे ४५ मिनट में पुरी करेगी व नगरसोल से जालना की वापसी यात्रा के लिए इसे चार घंटे लगेंगे। यह शटल एक्सप्रेस जालना से सप्ताह के छः दिन सुबह ५:३० को निकलती है औरंगाबाद में यह ७:१० को व अंततः नगरसोल में १०:३० बजे पहुँचती है। वापसी की यात्रा यह नगरसोल से शाम में ६:१५ से शुरू करती है औरंगाबाद में यह ९:१५ व अंततः जालना में यह १०:१५ को पहुँचती है। इसमें आगे चलकर दो महिला डिब्बे जोड़ने की भी योजना है।
डिम्पल यादव
डिम्पल यादव एक चर्चित भारतीय राजनेत्री हैं, तथा वह समाजवादी पार्टी के राष्ट्रीय अध्यक्ष, विधान मण्डल दल के नेता व उत्तर प्रदेश के पूर्व मुख्यमन्त्री युवा अखिलेश यादव की धर्मपत्नी हैं, जो कि कन्नौज से लगातार दो बार सांसद रह चुकी हैं।
डिंपल यादव का जन्म 1978 में पुणे, [[महाराष्ट्र] में हुआ था। वह सेवानिवृत्त भारतीय सेना कर्नल आर.एस. रावत और चम्पा रावत की तीन पुत्रियों में से मंझली पुत्री हैं। उनका परिवार मूल रूप से [[उत्तराखंड]] का है। उनकी शिक्षा पुणे, बठिंडा और अंडमान निकोबार द्वीप और आर्मी पब्लिक स्कूल, नेहरू रोड, लखनऊ में हुई थी। डिम्पल यादव का विवाह अखिलेश यादव के साथ 1999 मे हुआ था। अखिलेश यादव को "भईया" कहने के कारण उ.प्र. मे युवा इन्हें "डिम्पल भाभी" के नाम से भी सम्बोधित करते है।
डिंपल यादव ने 2009 में फिरोजाबाद के लोकसभा क्षेत्र के लिए उपचुनाव लड़ा, लेकिन अभिनेता राज बब्बर के खिलाफ चुनाव में हार का सामना करना पड़ा ।
उप-चुनाव उनके पति अखिलेश द्वारा इस क्षेत्र में और साथ ही कन्नौज में मई 2009 के आम चुनावों में दोनो सीटो के जीतने के कारण हुआ था और क्योकि उन्होने कन्नौज से अपनी सीट ले ली थी।
2012 में उनके पति द्वारा उत्तर प्रदेश विधान परिषद में प्रवेश करने के लिए सीट खाली करने के कारण एक अन्य उपचुनाव के कारण उन्हें कन्नौज निर्वाचन क्षेत्र से लोकसभा के लिए निर्विरोध चुना गया था।
"डिंपल" देश की 44 वीं व्यक्ति बनीं और भारत की स्वतंत्रता के बाद से उत्तर प्रदेश में केवल चौथा निर्विरोध चुना गया। यह स्थिति तब पैदा हुई जब दो उम्मीदवारों, दशरथ सिंह शंखवार (संयुक्ता समाजवादी दल) और संजू कटियार (निर्दलीय) ने अपना नामांकन वापस ले लिया। भारतीय जनता पार्टी और भारतीय राष्ट्रीय कांग्रेस ने उप-चुनाव के लिए किसी भी उम्मीदवार को नामित नहीं किया था; हालांकि भाजपा ने बाद में स्पष्ट किया कि उनका उम्मीदवार उनकी ट्रेन से चूक गया था इसलिए वह अपना नामांकन दाखिल करने में समय पर पहुंचने में विफल रहे।
इसने लोकसभा उपचुनाव में निर्विरोध निर्वाचित होने वाली उत्तर प्रदेश की पहली महिला और 1952 में प्रयागराज (इलाहाबाद पश्चिम) से पुरुषोत्तम दास टंडन के निर्वाचन के बाद दूसरी महिला बनीं। वह एकमात्र ऐसी महिला सांसद बनीं, जिनके पति मुख्यमंत्री थे, और वह भी जिसका ससुर भी उसी सदन का सदस्य था।
[[डिम्पल यादव]] ने 2017 के उ.प्र. के विधानसभा के चुनाव मे समाजवादी पार्टी के लिए कई रैलियाॅ की थी। उनके भाषणो को जनता द्वारा खूब सराहा गया।
[[डिम्पल यादव]] देश मे महिला मुद्दो को लेकर अक्सर बोलती नजर आती है। उन्होने समाजवादी पार्टी द्वारा चलायी गयी महिला सुरक्षा के लिए 1090 हेल्पलाइन नं. का समर्थन किया।
[[डिम्पल यादव]] ने 2019 के लोकसभा चुनावों में [[समाजवादी पार्टी]] और बहुजन समाज पार्टी के संयुक्त उम्मीदवार के रूप में कन्नौज से चुनाव लड़ा, लेकिन भाजपा के सुब्रत पाठक से 10,000 से अधिक मतों के अंतर से हार गयी थी।
डिम्पल का यहाँ से चुनाव हारना [[सपा]] के लिए निराशाजनक था,क्योकि यह यादव बाहुल्य सीट दशकों से सपा का गढ़ रही है। अखिलेश यादव द्वारा मुख्यमंत्री कार्यकाल के दौरान कन्नौज लोकसभा मे उच्च स्तर का विकास किया गया था।
[[श्रेणी:जीवित लोग]] [[श्रेणी:१५वीं लोकसभा के सदस्य]] [[श्रेणी:१६वीं लोक सभा के सदस्य]] [[श्रेणी:समाजवादी पार्टी के राजनीतिज्ञ]] [[श्रेणी:1978 में जन्मे लोग]]
क्रा-दाई भाषाएँ
क्रा-दाई भाषाएँ (Kra–Dai languages), जिन्हें ताई-कादाई (), दाई और कादाई भी कहा जाता है, पूर्वोत्तर भारत, दक्षिण चीन और दक्षिण-पूर्वी एशिया में बोली जाने वाली सुरभेदी भाषाओं का एक समूह है। इनमें थाई भाषा (थाईलैंड की राष्ट्रभाषा) और लाओ भाषा (लाओस की राष्ट्रभाषा) शामिल है। दुनिया भर में लगभग १० करोड़ लोग क्रा-दाई भाषाएँ बोलते हैं। ऍथनोलॉग भाषा-सूची के मुताबिक़ विश्व में ९२ क्रा-दाई भाषाएँ बोली जाती हैं जिनमें से ७६ इस भाषा-परिवार की काम-ताई () शाखा की सदस्य हैं। दक्षिण-पूर्वी चीन के गुइझोऊ और हाइनान प्रान्तों में इन भाषाओं की सबसे ज़्यादा विविधता मिलती है, जिस से भाषावैज्ञानिकों का अनुमान है कि शायद वही इस भाषा-परिवार की गृह-भूमि है जहाँ से यह आसपास के अन्य इलाक़ों में फैली।
कॉर्नी कैल सेतु
कॉर्नी कैल सेतु () स्लोवेनिया का सबसे लम्बा और ऊँचा सेतु है। यह ए-वन मोटरमार्ग पर ओस्प घाटी के ऊपर स्थित है, जो कोपर से लगभग २० किलोमीटर पूर्व में है। स्लोवेनियाई भाषा में इसका अर्थ है "काला दर्रा"। यह सेतु स्लोवेनिया की दूसरी सबसे ऊँची इमारत भी है।
यह सेतु १,०६५ मीटर (१.०६५ किमी) लम्बा है और ११ खम्बों पर टिका हुआ है, जिसमें सबसे ऊँचा ८७.५ मीटर है। इसका निर्माण कार्य २००१ में आरम्भ हुआ था और इसे यातायात के लिए २३ सितम्बर २००४ को खोला गया था। जब यह मई २००४ में लगभग पूरा हो चुका था, तब इसने जिरो दि'इतालिया दौड़ के लिए भी मंच का भी काम किया था।
कटुकी
कटुकी (black hellebore, वैज्ञानिक नाम: "Helleborus niger", हेलेबोरस नाइजर) एक बड़ी जड़ वाली कन्द है। इसके पत्ते अण्डे की तरह गोल होते हैं। फूल नीले रंग के गुच्छों में होते है। सफेद, मायल और काली होती है। स्वाद में कडुवी होती है। इसे संस्कृत में 'कट्वी', 'कटुका' या 'तिक्ता' कहते हैं। कुटकी दो प्रकार की होती है- काली और पीली। यह एक विषैला पौधा है। कटुकी रैनंकुलेसीए नामक जीववैज्ञानिक कुल का सदस्य है।
छुटकी
नूतन कॉमिक्स में हंसी और ठहाकों से भरे अनेक चरित्र हुए हैं, जिनमे छुटकी का नाम सबसे ऊपर आता है। कार्टूनिस्ट प्राण की प्यारी और चुलबुली सी पिंकी की तरह छुटकी अपनी छोटी छोटी पर मजेदार कहानियों से भारतीय कॉमिक्स की दुनिया में एक पहचान बनाने में कामयाब हुयी थी।
छुटकी का चरित्र एक छोटी सी नटखट लड़की का है, जिसे हमेशा ही पीले बड़े बड़े बिंदूओं वाली लाल रंग की फ्राक पहने चित्रित किया गया है। भारतीय चरित्र के हिसाब से काफी अजीब तरीके से उसे ब्लोंड (पीले बालों वाली) बनाया गया है। खैर जो भी हो, चरित्र और उसकी कहानियाँ हैं बहुत मजेदार.
छुटकी का चरित्र डिजाइन किया था पम्मी ग्रुप ने, जिनका नाम ज्यादातर पम्मी भाई के रूप में दिया गया है, बाद में धम्मी ग्रुप ने भी साथ में उन्हें ज्वाइन किया था। जहाँ तक रही बात कहानियों की तो उन्हें लिखा था प्रेमनाथ शर्मा जी ने. छुटकी की कॉमिक्स में कई छोटी-बड़ी कहानियाँ हुआ करती थी - जिनका कोई निश्चित विस्तार नहीं होता था।
छुटकी की पहली प्रकाशित कॉमिक्स का नाम था - छुटकी
ज्ञात प्रकाशित कॉमिक्सों की सूची -
पोम्पी
पोम्पी नूतन कॉमिक्स का एक मजेदार चरित्र था। पोम्पी एक बिलौटा था जिसकी कहानियाँ कुछ हद तक आपको डायमंड कॉमिक्स के पलटू की याद दिला देंगी. जानवर होते हुए भी वह इंसानों की भाषा बोलता था और कुछ कहानियों में इंसानों के साथ भी उसे दिखाया गया है।
पोम्पी की चुनमुन नामक चूहे से गहरी दोस्ती थी। पोम्पी की पत्नी को थोड़ी गुस्सैल दिखाया गया है और उसका नाम रखा था - बिलौटी.
सामान्यतः उसकी कहानियाँ छोटी छोटी होती थी और पड़ोस या जंगल के अन्य जानवरों के साथ बहुत ही मजेदार और सरल होती थी।
स्वाभाव से पोम्पी खाने का बहुत शौक़ीन था, पर साथ ही बहुत परोपकारी और बहादुर भी.
पोम्पी की चित्रकथा में कार्टूनिस्ट का नाम दिया गया है - कनैडी, उनके बारे में ज्यादा कोई जानकारी तो उपलब्ध नहीं है। खैर पोम्पी की ज्यादा कॉमिक्स तो प्रकाशित नहीं हुयी थी, संभवतः केवल एक ही, जो दो अलग अलग नाम से प्रकाशित हुयी थी।
पोम्पी और मछली (यही कॉमिक्स वैसी की वैसी प्रकाशित कर दी गयी थी - 'उड़ता मगरमच्छ' के नाम से. जिसके कवर पेज पर बहुत ही वाहियात चित्रण था - एक भयंकार उड़ते ड्रेगन का जिससे एक योद्धा एक सुन्दर राजकुमारी की रक्षा कर रहा था). चित्र और कहानी में कोई सम्बन्ध ही नहीं था) - जल्द ही यह कवर भी पोस्ट कर दूंगा.
फिलहाल इतना ही, अगर किसी के पास कोई जानकारी हो इस चरित्र के बारे में तो यहाँ जोड़ने के लिए जरूर बताएं.
कलमी शाक
कलमी शाक (Ipomoea aquatica - ईपोमोएआ आक्वातीका) एक लता है जो अर्धजलीय उष्णकटिबंधीय क्षेत्रों में उगती है। इसको पत्तेदार सब्जी के रूप में प्रयोग किया जाता है। इसको 'करेमू', 'करमी', 'केरमुआ', 'नारी' और 'नाली' भी कहते हैं।
यह लता जल के ऊपर या नम भूमि पर पैदा होकर पसरती है। इसकी लता २-३ मीटर या इससे भी बहुत बड़ी होती है। तना खोखला होता है। तथा तने में ग्रंथियाँ होती हैं जहाँ से जड़ निकलकर नया पौधा भी बनता है । इसकी लता को तोड़-तोड़कर आर्द्र भूमि में गाड़ देने से या जल में फेंक देने से नवीन पौधा तैयार हो जाता है ।
संस्कृत -- कलम्ब, शाकनाड़िका शतपर्वा, कलम्बी
मराठी -- नालीची भाजी, कलम्बी भाजी
बंगाली -- कोलमीशाक
लैटिन -- इपोमिया एक्वाटिका
Santali -- Kuṛmbi aṛaḱ
दण्डी (दण्डधारी संयासी)
संस्कृत के महान रचनाकार दण्डी के लिये उस पृष्ठ पर जाँय।
दंडी - दंड धारण करनेवाले सन्यासी का रूढ़ार्थ।
मनुस्मृति (षष्ठ, 41-58) जैसे धर्मशस्त्र ग्रंथों में दंडियों के लक्षण तथा उनकी तपश्चर्या के नियम दिए गए हैं। यों तो अपनी अंतिम अवस्थाओं में वर्णाश्रम धर्मानुसार सभी द्विजों को तीन आश्रमों (ब्रह्मचर्य, गार्हस्थ्य और वानप्रस्थ) में रह चुकने के बाद संन्यस्त होने का विधान और अधिकार था, किंतु दंडी संन्यासी केवल ब्राह्मण ही हो सकता था। उसे भी माता पिता और पत्नी के न रहने पर ही दंडी होने की अनुमति थी। वास्तविक संन्यास संसार के सभी बंधनों और संबंधों को तोड़ देने से ही संभव था और दंडी संन्यासी उसका प्रतीक होता था। संन्यास का लक्ष्य था मोक्ष और आध्यात्मिक मोक्ष की प्राप्ति के लिये सांसारिक मोक्ष अत्यावश्यक था। यही कारण था कि दंडी के लिये अत्यंत कठोर लक्षण निश्चित किए गए और कठिन तापस जीवन ही उसका मार्ग माना गया, यथा -- निरामिष भोजन, निरपेक्षता, अक्रोध, अध्यात्मरति, आत्मापरकता, गृहत्याग, सिद्धार्थत्व, असहायत्व, अनग्नित्व, परिब्राजकत्व, मुनिभावत्व, मृत्यु से भयहीनता, दु:ख सुख में समान भाव, बस्तियों में केवल भिक्षा के लिये जाना, सांसारिक मामलों से दूर रहना इत्यादि। उसके दैनिक जीवन के भी क्रम होते थे। महाभारत (तेरहवाँ 14-374) के अनुसार दंडी के ऊपरी लक्षण थे -- दंड धारण करना, सिर के बालों को घुटाए रहना (मुंडी), कुशासन का प्रयोग, चीरवसन और मेखलाधारण। इस प्रकार नियमों को पालन करते हुए 12 वर्ष बीत जाने पर दंडी अपना दंड फेंककर परमहंस हो जाता था। चूँकि दंडी संन्यासी ब्राह्मणवर्ण से आते थे, वे प्राय: योग्य विद्वान्‌ होते थे और यदा कदा लोग उनसे पढ़ने भी जाया करते थे। कालांतर में दंडी संन्यासियों का एक संप्रदाय ही हो गया जो प्राय: शंकराचार्य के सांप्रदायिक व्यक्तियों से भरने लगा। निर्गुण ब्रह्म की उपासना उनका मुख्य लक्ष्य हो गया। भारत के पवित्र माने जानेवाले तीर्थों और नगरों, जैसे काशी में आज भी अनेक दंडी आरमों, मुमुक्षु भवनों में अथवा पाठशालाओं और घाटों पर देखे जा सकते हैं।
ससुराल गेंदा फुल
ससुराल गेंदा फूल एक टेलीविजन धारावाहिक है जिसका प्रसारण १ मार्च २०१० को स्टार प्लस पर शुरू हुआ था। यह घरेलु धारावाही, हास्य रोमांस और ड्रामा की श्रेणी का धारावाहिक है। "ससुराल गेंदा फूल" पुरानी दिल्ली में रचा गया है। यह लोकप्रिय बंगाली कार्यक्रम "ओगो बोधु शुन्दोरी" की पुनार्निर्मिति है जो स्टार जलशा पर प्रसारित होता है।
इस कार्यक्रम का शीर्षक फ़िल्म "दिल्ली 6" के गीत "गेंदा फूल" से प्रेरित है जो इस धारावाहिक का शुरूआती गीत भी है। इसके अबतक ५०० से अधिक प्रकरण बनाए जा चुके है।
छुटकी (नूतन कॉमिक्स)
परिचय
नूतन कॉमिक्स में हंसी और ठहाकों से भरे अनेक चरित्र हुए हैं, जिनमे छुटकी का नाम सबसे ऊपर आता है। कार्टूनिस्ट प्राण की प्यारी और चुलबुली सी पिंकी की तरह छुटकी अपनी छोटी छोटी पर मजेदार कहानियों से भारतीय कॉमिक्स की दुनिया में एक पहचान बनाने में कामयाब हुयी थी।
छुटकी का चरित्र एक छोटी सी नटखट लड़की का है, जिसे हमेशा ही पीले बड़े बड़े बिंदूओं वाली लाल रंग की फ्राक पहने चित्रित किया गया है। भारतीय चरित्र के हिसाब से काफी अजीब तरीके से उसे ब्लोंड (पीले बालों वाली) बनाया गया है। खैर जो भी हो, चरित्र और उसकी कहानियाँ हैं बहुत मजेदार.
छुटकी का चरित्र डिजाइन किया था पम्मी ग्रुप ने, जिनका नाम ज्यादातर पम्मी भाई के रूप में दिया गया है, बाद में धम्मी ग्रुप ने भी साथ में उन्हें ज्वाइन किया था। जहाँ तक रही बात कहानियों की तो उन्हें लिखा था प्रेमनाथ शर्मा जी ने. छुटकी की कॉमिक्स में कई छोटी-बड़ी कहानियाँ हुआ करती थी - जिनका कोई निश्चित विस्तार नहीं होता था।
छुटकी की पहली प्रकाशित कॉमिक्स का नाम था - छुटकी
ज्ञात प्रकाशित कॉमिक्सों की सूची -
चित्रकथाओ के आवरण संग्रह
जल्द ही
लोएस पठार
लोएस पठार () या हुआंगतु पठार () चीन की पीली नदी के ऊपरी और मध्य भागों में ६,४०,००० किमी पर विस्तृत एक पठार है। 'लोएस' एक प्रकार की बारीक़ रेतीली मिटटी को कहते हैं जिसे आँधियों ने युगों के काल में इस पठार पर बिछा दिया है और इसी मिटटी से पठार का नाम आया है। इस प्रकार की मिटटी को हवा और पानी आराम से खींचकर फैला देते हैं। लोएस पठार और इसकी यह धूली मिटटी शन्शी () और शान्शी () प्रान्तों के पूरे भोभाग पर और गांसू, निंगशिया और भीतरी मंगोलिया के कुछ भागों पर विस्तृत है। इस पठार की लोएस मिटटी बहुत उपजाऊ है और इसपर हज़ारों सालों से कृषि चलती आ रही है, लेकिन इस मिटटी की आसानी से हिल जाने की प्रकृति के कारण यहाँ आंधी और पानी से अकसर खेतों की ज़मीन खाई जाती है, जिस से किसानों को परेशानी रहती है।
चिंगदाओ
चिंगदाओ () जनवादी गणराज्य चीन के पूर्वी भाग में स्थित शानदोंग प्रांत का सबसे बड़ा नगर है। २०१० की जनगणना में इसकी आबादी ८७.१५ लाख थी जिसमें से ४३.४६ लाख शहरी नागरिक और बाक़ी ग्रामीण क्षेत्रों के निवासी थे। 'चिंगदाओ' का मतलब 'हरा द्वीप' होता है। चीन की प्रशासन प्रणाली में इस शहर को "उप-प्रांतीय नगर' का दर्जा हासिल है। यह पीले सागर के छोर पर शानदोंग प्रायद्वीप पर स्थित एक महत्वपूर्ण बंदरगाह, नौसैनिक छावनी और औद्योगिक शहर है। विश्व का सबसे लम्बा समुद्री पुल, ४२.५ किमी लम्बा चिंगदाओ-हाइवान सेतु, यहीं स्थित है। इसकी तुलना में मुम्बई में स्थित बान्द्रा-वर्ली समुद्रसेतु मात्र ५.५ किमी लम्बा है। चिंगदाओ शहर से इसी 'चिंगदाओ' () नाम का एक प्रसिद्ध बीयर दुनिया-भर में निर्यात होता है।
जीनान
जीनान () जनवादी गणराज्य चीन के पूर्वी भाग में स्थित शानदोंग प्रांत की राजधानी है। इस क्षेत्र की चीनी सभ्यता के शुरुआत से ही एक अहम भूमिका रही है और अब जीनान एक बड़ा प्रशासनिक, आर्थिक और यातायात केंद्र है। २०१० की जनगणना में इसकी आबादी ६८,१४,००० थी जिसमें से ३२,४५,००० शहरी नागरिक और बाक़ी ग्रामीण क्षेत्रों के निवासी थे। चीन की प्रशासन प्रणाली में इस शहर को "उप-प्रांतीय नगर' का दर्जा हासिल है।
'जीनान' का नाम ऐतिहासिक जी नदी से आया था। यह शहर के उत्तर में बहा करती थी और 'जीनान' का मतलब 'जी से दक्षिण' है। १९वीं सदी के बीच में पीली नदी के रुख़ बदलने से जी नदी ग़ायब हो गई। इस नगर को 'चश्मों का शहर' भी कहा जाता है क्योंकि शहर के बीच में और इर्द-गिर्द के इलाक़ों में बहुत से पानी के चश्मे हैं।
चूफ़ू
चूफ़ू () जनवादी गणराज्य चीन के पूर्वी भाग में स्थित शानदोंग प्रांत का एक शहर है। यह प्रान्त की राजधानी जीनान से १३० किमी दक्षिण में स्थित है। चीन की प्रशासन प्रणाली में इसे 'ज़िले स्तर का नगर' होने का दर्जा हासिल है। २०१० की जनगणना में इसकी आबादी ६,५०,००० थी जिसमें से ६०,००० शहरी नागरिक और बाक़ी ग्रामीण क्षेत्रों के निवासी थे। चूफ़ू प्रसिद्ध चीनी महात्मा कनफ़्यूशियस का जन्मस्थान होने के लिए मशहूर है। नगर में बहुत से मंदिर, महल और समाधी-स्थल हैं। चीनी इतिहास के बसंत और शरद काल नामक दौर में यह लू राज्य () की राजधानी हुआ करता था।
ताईआन
ताईआन () जनवादी गणराज्य चीन के पूर्वी भाग में स्थित शानदोंग प्रांत का एक शहर है। यह प्रान्त की राजधानी जीनान से दक्षिण में स्थित है और प्रसिद्ध ताई पर्वत के इर्द-गिर्द बसा हुआ है। इसके पश्चिम में पीली नदी आती है जिसके पार हेनान प्रान्त है। २०१० की जनगणना में इसकी आबादी ५४,९४,२०० थी जिसमें से १५,९४,८७७ शहरी नागरिक और बाक़ी ग्रामीण क्षेत्रों के निवासी थे।
ताई पर्वत
ताई पर्वत () चीन के पूर्वी शानदोंग प्रान्त में ताईआन शहर के उत्तर में स्थित एक ऐतिहासिक और सांस्कृतिक महत्व वाला पहाड़ है। यह चीन के 'पांच सबसे पवित्र पर्वतों' में से एक है और ताओ धर्म में इसकी बहुत अहमियत है। कम-से-कम पिछले ३,००० वर्षों से इस पहाड़ पर पूजा की जा रही और और आज भी इसकी बहुत मान्यता है। इसकी ऊँचाई १,५३२ मीटर (५,०२९ फ़ुट) है।
'ताई' (泰) शब्द का मतलब चीनी भाषा में 'शांत' या 'शान्ति' होता है। इसके इर्द-गिर्द बसे 'ताईआन' शहर का नाम इसके नाम 'ताई' (泰) और 'आन' (安) शब्द को जोड़कर बना है। 'आन' का भी अर्थ 'शान्ति' या 'स्थिरता' ही निकलता है, जिसके आधार में एक कहावत है कि 'अगर ताई पर्वत शांत है, तो पूरा देश भी शांत है'।
देऊल
देऊल () २०११ में बनी भारतीय मराठी फ़िल्म है जिसका निर्देशन उमेश विनायक कुलकर्णी व निर्माण अभिजीत घोलप ने किया है। फ़िल्म में नाना पाटेकर, दिलीप प्रभावलकर, गिरीश कुलकर्णी, सोनाली कुलकर्णी व किशोर कदम प्रमुख भूमिकाओं में है। "देऊल" को सर्वश्रेष्ठ फीचर फ़िल्म, सर्वश्रेष्ठ अभिनेता (गिरीश कुलकर्णी) व सर्वश्रेष्ठ डायलोग (गिरीश कुलकर्णी) का ५९व राष्ट्रीय फ़िल्म पुरस्कार प्राप्त हुआ है।
यह फ़िल्म नसीरुद्दीन शाह का मराठी फ़िल्म जगत में पदार्पण है।
माँडना चित्रण
मांडणा, राजस्थान, हरियाणा, ब्रज, मालवा, निमाड़ आदि क्षेत्रों की एक प्राचीन भूमि-भीत अलंकरण की समृद्ध लोककला चित्रकला विधा है।  'मांडणे' से सीधा तात्पर्य है, घर-पूरा भरना। घर पूरा भरने का अर्थ है, घर में अन्न, धन, धान्य, वैभव, सुख, शांति, ऐश्वर्यादि किसी भी वस्तु की कमी न हो। घर में कोई शुभावसर आए, माङ्गलिक कार्य हो, व्रत-त्योहार हो तब मांडणे मांडे जाते है। परन्तु केवल ये मांडणे विशेष पर्वादि पर्यन्त सीमित नहीं, इन्हें गृह, द्वार, भीत, चौखट, आदि सज्जा हेतु मांडणे मांडे जाते हैं। एक किवदन्ति के अनुसार, जब लक्ष्मण कुटिया से श्री राम की आवाज के पीछे जाने लगे, तब सीता माता की रक्षा हेतु लक्ष्मण रेखा खींची। यहीं से मांडणे का प्रारम्भ हुआ।
माँगलिक भिति चित्रकारी माँडना को घर-बार की रक्षा करने, अपने घर में देवी - देवताओं का स्वागत करने तथा त्यौहारों के अवसर पर उसे मनाने के उद्देश्य से बनाया जाता है। राजस्थान के सवाई माधोपुर क्षेत्र में गाँव की महिलाओं में बिलकुल सही अनुपात एवं शुद्धता से डिजाइन बनाने की स्वाभाविक क्षमता हैं। मीणा जनजाति की महिलाएँ इसमें विशेष रूप से दक्ष हैं।
मांडणा चित्रण बनाने क लिए राजस्थानी महिलाएं फर्श पे कुछ बिन्दुओं के निशान बनाती हैं जिन्हें तपकिस कहा जाता है। फिर इन तपकिस को रेखाओं से जोड़ कर एक रेखाचित्र बनाया जाता है। इस प्रकार प्रत्येक मांडणा चित्रकारी के साथ एक रेखाचित्र सम्बद्ध है जो उसके चित्रण में अत्यंत सहायक होता है। मांडणें गेरू (लाल मिट्टी), चूना अथवा खड़िया (सफेद/धौळी मिट्टी) से बनते है, यही इसके मुख्य घटक है।ब्रश बनाने हेतु कई विधियाँ हैं। नीम, बबूल, आम की दातुन को तोड़ उसके सिरे को पत्थर से कुचलते है, इससे उसका सिरा ब्रश जैसा काम देती है। दूसरी विधि में, सी सींक, छोटी लकड़ी के सिरे पर थोड़ी सी लोगड़/कपास अर्थात रुई लपेटी जाती है, फिर उसे धागे से बांध दिया जाता है कही खुल न जाए। तीसरी विधि में, कपड़े के टुकड़े के को गेरू में भीगा कर सीधे बनाया जाता है।यह थोड़ा कठिन है, इसमें टिसू पेपर भी ले सकते है।
मांडनों में प्रायः गणितीय ज्यामिति कलाकृतियों से बनाया जाता है।गोल, षट्कोण, अष्टकोण, बेलनाकार, त्रिभुज, आयात, समानतर, असमान्तर आदि आकारों द्वारा बना उनमें भर्ती भरी जाती है। मांडणा घर में शुभता, ऐश्वर्य, हर्ष, पुण्य, लाभ, समृद्धि का प्रतीक माना गया। इसे बनाने से माँ लक्ष्मी का वास घर में सदैव बना रहता है। मांडणा कला पूर्णतया प्राकृतिक है। सभी रंगों को प्रकृति से प्राप्त किया जाता है। मांडणे, रंगोली से कहीं अधिक लंबे चलते हैं, इनपर आसानी से झाड़ू लगाई जा सकती है। ये मांडणे पर जल्दी सुख जाते है, जिससे बिगड़ने का भय समाप्त हो जाता है, और अधिक समय तक टिका रहता है। मांडणे शुभ कार्यों के साथ साथ, देव-पितृ कार्यों, तंत्र-मंत्र क्रियाओं, व्रत-बडुलों आदि पर भी बनाए जाते हैं।
हेल्गोलैंड
हेल्गोलैंड (जर्मन: Helgoland), उत्तरी सागर में स्थित एक छोटा सा जर्मन द्वीपसमूह है। दो द्वीपों का यह समूह जर्मनी के सागरतट से उत्तर की ओर ४६ किमी की दूरी पर स्थित है।
पूर्व में डैनिश और ब्रिटिश के कब्जे़ में रहा यह द्वीपसमूह (जनसंख्या: 1127) उत्तरी सागर के दक्षिण पूर्वी कोने में हेल्गोलैंड खलीज (जर्मनी की खाड़ी का एक हिस्सा) में पड़ता है। यह जर्मनी का एकमात्र ऐसा द्वीपसमूह है जो मुख्य भूमि से सन्निकट नहीं है और यहां तक पहुँचने के लिए एल्बे नदी के मुहाने पर स्थित कक्सहैवन से लगभग तीन घंटे का सफर नौका से करना पड़ता है।
शेखावाटी चित्रकारी
शेखावाटी चित्रकारी दिवारो को सजाने के लिये की जाती है। यह राजस्थान के शेखावाटी क्षेत्र में उत्पन्न हुई थी। इस क्षेत्र पर आजादी से पहले शेखावत क्षत्रियों का शासन होने के कारण इस क्षेत्र का नाम शेखावाटी प्रचलन में आया। शेखावाटी की हवेलिया अपनी दीवार के चित्रों के लिए दुनिया भर में जानी जाती है। इन भित्तिचित्रों के विषय देवता, राजा, फूल और दैनिक जीवन से दृश्यों को दर्शाता हैं। शेखावाटी चित्र गोरों को भी दर्शाते हैं। के रूप में पगड़ी के एक समुद्र में अपने विपरीत दिशा में पैदल सेना के दृश्यों में, टोपी से पहचाना जा सकता है। इसके बजाय इसे बारीकी से इतालवी फ्रेस्को 14 वीं सदी के आसपास विकसित तकनीक जैसा दिखता है।
शुरू में केवल प्राकृतिक रंगद्रव्य रंग का प्रयोग किया गया जैसे काजल (लैंप काला) काले रंग के लिए, सफेदा (चूने) सफेद रंग के लिए, गेरू (लाल पत्थर) लाल के लिए, नील (इंडिगो) नीले के लिए, केसर नारंगी के लिए और पेवरी (पीली मिट्टी) पीला के लिए इस्तेमाल किया गया। शेखावाटी में, फ्रेस्को चित्रकारों चितारा बुलाया जाता था जो कि कुम्हार जाति के थे। वे भी राजमिस्त्री कहा जाता था, क्योंकि वे दोनों चित्रकला के कार्यों को अच्छी तरह से इमारतों के निर्माण के रूप में प्रदिर्शित किया करते थे। हवेलियों की दीवारों पर बने चित्रण के लिए दुनिया भर में जाना जाता है। इन भित्तिचित्रों के विषयों दैनिक जीवन से देवताओं, राजाओं, फूल और दृश्यों को दर्शाती हैं। चितेरा कहलाने वाले चित्रकारो को इस में उत्कृष्टता हासिल थी। नर्हद (१,५०८ ई. में निर्मित) और झुनझुनु (हंसा 1680-82 राम द्वारा निर्मित) पर छतरियों चित्रकला के इस फार्म के ठीक नमूने हैं।
मीका सिंह
अमरीक सिंह (जन्म:10 जून 1977) यागान जिन्हें इनके अन्य नाम मिका से अधिक जाना जाता है, एक भारतीय पॉप गायक व रैपर है व इन्होने कई बंगाली फ़िल्मों में भी अपनी आवाज़ दी है। वे एक बेहद लोकप्रिय पंजाबी गायक है। उन्होंने कई बॉलीवुड फ़िल्मों में गाने गाए है जिनमे "सिंह इज़ किंग" और "जब वि मेट" शामिल है।
समवाय सम्बन्ध
वैशेषिक दर्शन में स्वीकृत सात पदार्थों में छठा पदार्थ 'समवाय संबंध' है।
संबंध नित्य और अनित्य होते हैं। संयोग अनित्य संबंध है जैसे कलम का कागज से। पर कलम का कलम के रंग से नित्य संबंध है। अत: ऐसे संबंध को जिसके बिना वस्तु की सत्ता ही न रहे समवाय संबंध कहते हैं। द्रव्य का गुण से, द्रव्य का क्रिया से, अवयव का अवयवी से, जाति का व्यक्ति से तथा नित्य द्रव्य का विशेष से समवाय संबंध होता है। गुण, क्रिया आदि से विशिष्ट वस्तु का ज्ञान विशेषण और विशेष्य के संबंध के ज्ञान से होता है, अत: गुण, क्रिया आदि का गुणी, क्रियावान्‌ आदि से कोई संबंध अवश्य होगा। यह संबंध संयोग से भिन्न है अत: इसको अलग पदार्थ माना गया।
सगुण वस्तु गुण और द्रव्य का, अवयवों का समूह मात्र नहीं है। यह उनके समूह से विशिष्ट है। यह वैशिष्ट्य समवाय संबंध के कारण है। बौद्ध तथा मीमांसा दर्शनों में अवयवी को अवयवों का समूह मात्र माना गया है, अत: समवाय का खंडन किया गया है। न्याय दर्शन ने समवाय को तार्किक दृष्टि से पुष्ट किया।
लक्ष्मी नारायण मन्दिर, भोपाल
भोपाल में बिरला मंदिर के नाम से विख्‍यात लक्ष्मीनारायण मंदिर मंदिर, भोपाल के मालवीय नगर क्षेत्र में, अरेरा पहाडियों के निकट बनी झील के दक्षिण में स्थित है। मंदिर के निकट ही एक संग्रहालय बना हुआ है जिसमें मध्‍यप्रदेश के रायसेन, सेहोर, मंदसौर और सहदोल आदि जगहों से लाई गईं मूर्तियां रखी गईं हैं। यहां शिव, विष्‍णु और अन्‍य अवतारों की पत्‍थर की मूर्तियां देखी जा सकती हैं। मंदिर के निकट बना संग्रहालय सोमवार के अलावा प्रतिदिन सुबह ९ बजे से शाम ५ बजे तक खुला रहता है।
जानकारों के अनुसार इस मंदिर का शिलान्यास वर्ष १९६० में मध्यप्रदेश के तत्कालीन मुख्यमंत्री डॉ॰ कैलाशनाथ काटजू ने किया था और उद्‍घाटन वर्ष १९६४ में मुख्यमंत्री द्वारका प्रसाद मिश्र के हाथों संपन्न हुआ।
भोपाल के अरेरा पहाड़ी पर पाँच दशक पूर्व स्थापित बिड़ला मंदिर वर्षों से धार्मिक आस्था का केन्द्र रहा है। मंदिर में स्थापित भगवान श्रीहरि विष्णु एवं लक्ष्मीजी की मनोहारी प्रतिमाएँ बरबस ही श्रद्धालुओं को अपनी ओर आकृष्ट कर रही हैं। करीब ७-८ एकड़ पहाड़ी क्षेत्र में फैले इस मंदिर की ख्याति देश व प्रदेश के विभिन्न शहरों में फैली हुई है।
मंदिर के अंदर विभिन्न पौराणिक दृश्यों की संगमरमर पर की गई नक्काशी दर्शनीय तो है ही, उन पर गीता व रामायण के उपदेश भी अंकित हैं।
मंदिर के अंदर विष्णुजी व लक्ष्मीजी की प्रतिमाओं के अलावा एक ओर शिव तथा दूसरी ओर माँ जगदम्बा की प्रतिमा विराजमान हैं। मंदिर परिसर में हनुमानजी एवं शिवलिंग स्थापित हैं। वहीं मंदिर के मुख्य प्रवेश द्वार के सामने बना विशाल शंख भी दर्शनीय है। मंदिर की स्थापना के समय पूर्व मुख्यमंत्री कैलाश नाथ ने बिड़ला परिवार को शहर में उद्योग स्थापित करने के लिए जमीन देने के साथ ही यह शर्त भी रखी थी कि वह इस दुर्गम पहाड़ी क्षेत्र में एक भव्य तथा विशाल मंदिर का निर्माण करवाएँ। मंदिर के उद्‍घाटन के समय यहाँ विशाल विष्णु महायज्ञ भी आयोजित किया गया था, जिसमें अनेक विद्वानों व धर्म शास्त्रियों ने भाग लिया था। आज भी यह मंदिर जन आस्था का मुख्य केन्द्र बिन्दु है। जन्माष्टमी पर यहाँ श्रीकृष्ण जन्म का मुख्य आयोजन होता है, जिसमें बड़ी संख्या में श्रद्धालु शामिल होकर विष्णु की आराधना करते है।
एकजीववाद
एकजीववाद सिद्धांत के अनुसार वेदांत में एक ही जीव की स्थिति मानी जाती है। अविद्या एक है, अत: अविद्या से आवृत्त जीव भी एक होगा।
इस वाद के कई रूप शंकर के परवर्ती अद्वैत वेदांत में मिलते हैं। कुछ लोगों के अनुसार एक ही जीव एक ही शरीर में रहता है। अन्य शरीर स्वप्नदृष्ट शरीरों की तरह चेतनाशून्य हैं। दूसरे लोग ब्रह्म के प्रतिबिंब रूप में हिरण्यगर्भ की कल्पना करते हैं। अन्य जीव हिरण्यगर्भ के प्रतिबिंब मात्र हैं। भौतिक शरीरों में असत्य जीव की स्थिति होती है। वास्तविक शरीर हिरण्यगर्भ है। अन्य व्याख्या के अनुसार नाना शरीरों में रहनेवाला एक ही जीव है। जीव में वैयक्तिकता का बोध शरीर की भिन्नता के कारण होता है।
इस सिद्धांत पर यह आक्षेप किया जाता है कि यदि जीव एक है तो एक जीव का मोक्ष होने पर सभी जीवों का मोक्ष होना चाहिए। एक के सुख दु:ख का ज्ञान सभी को होना चाहिए। किंतु जैसे जलपात्र के मालिन होने या नष्ट होने से उसमें पड़नेवाला सूर्य का प्रतिबिंब अप्रभावित रहता है उसी प्रकार जीव पर दूसरे शरीरों का प्रभाव नहीं होता।
कुब्ज विष्णुवर्धन
कुब्ज विष्णुवर्धन बदामी के चालुक्य शासक पुलकेशी द्वितीय के छोटे भाई थे। इनके विरुद्ध पृथ्वीवल्लभ, युवराज, विषमविद्धि आदि थे। सातवीं शताब्दी ई. के पूर्वार्द्ध में पुलकेशी ने उनकी सहायता से पूर्वी तट के देशों को विजित किया और उन्हें विशाखपत्तनम‌ से लेकर नेल्लोर जिले के उत्तरी भाग तक का शासक नियुक्त किया। इस वंश के अभिलेखों के अनुसार उनका शासन संपूर्ण वेंगीमंडल पर था। उनका राजवंश 11वीं शताब्दी तक चलता रहा और वह इतिहास में पूर्वी चालुक्य के नाम से प्रख्यात है। संस्कृत के प्रसिद्ध कवि भारवि उनकी सभा के रत्न कहे जाते हैं।
कुमारदेवी
(1) सुविख्यात लिच्छवि कुमारी; गुप्त सम्राट चन्द्रगुप्त प्रथम की पत्नी और समुद्रगुप्त की माता। ये संसार मे पहली महारानी है जिनके नाम से सिक्के प्रचलित किए गए।
(2) कान्यकुब्ज और वाराणासी के गहड़वाल सम्राट गोविंदचंद्र (1114-1154) की रानी। उनके पिता देवरक्षित पीठि (गया) के चिक्कोरवशीं शासक और बंगाल के पाल सम्राटों के सामंत थे। उसकी माता शंकरदेवी एक अन्य पाल सामंत मथनदेव की पुत्री थी, जो राष्ट्रकूटवंशी अंग के शासक थे। मथनदेव की बहन पालराज रामपाल की माता थी। गोविंदचंद्र और कुमारदेवी के इस विवाह से गहड़वाल और पालवंश में कूटनीतिक मित्रता हुई और वह गबड़वाल शक्ति के अन्य दिशाओं मे विस्तार मे सहायक सिद्ध हुई। इससे महत्वपुर्ण बात यह है कि गोविंदचंद्र स्वयं पौराणिक धर्मोपासक हिंदु थे और कुमारदेवी बौद्ध थी। उन्हे अपने धर्म पालन मे न केवल पूरी स्वतंत्रता ही प्राप्त थी, अपीतु उसकी रक्षा और प्रचारादि के लिया दानादि देने की सुविधा भी उपलब्ध थीं। उन्होंने ने मूलत धर्मचक्र का एक नए विहार में पुण स्थापन कराया था।
कुनमिंग
कुनमिंग () दक्षिण-पश्चिमी चीन के युन्नान प्रान्त की राजधानी और सबसे बड़ा शहर है। यह चीन की प्रशासन-प्रणाली में एक विभाग-स्तरीय (प्रीफ़ॅक्चर) शहर है। द्वितीय विश्वयुद्ध में कुनमिंग को भारत से प्रसिद्ध बर्मा सड़क (उर्फ़ 'लेडो रोड') द्वारा जोड़ा गया था जिसके ज़रिये सिपाही और जंग की सामग्री भारत से चीन पहुंचाई जाती थी। सन् २०१० की जनगणना के अनुसार कुनमिंग की आबादी ६४,३२,२१२ थी जिनमें से ३०,५५,००० इसके शहरी क्षेत्रों में बस रहे थे। यह शहर युन्नान-गुईझोऊ पठार के बीच में स्थित है और दिआन झील के उत्तरी छोर पर स्थित है। पूरा शहर मंदिरों, झीलों और छोटी पहाड़ियों से घिरा हुआ है। कुनमिंग अपने 'सदाबहार' मौसम के लिए मशहूर है और यहाँ सालभर हरियाली रहती है और फूल खिलते रहते हैं।
यी लोग
यी या लोलो () चीन, वियतनाम और थाईलैंड में बसने वाली एक मानव जाति है। विश्व भर में इनकी जनसँख्या लगभग ८० लाख अनुमानित की गई है। यी लोग तिब्बती-बर्मी भाषा-परिवार की यी भाषाएँ बोलते हैं, जिसका एक मानक रूप नोसू भाषा है और जो बर्मी भाषा से काफ़ी मिलती-जुलती हैं। अधिकतर यी लोग कृषि या गाय, भेड़ और बकरियों के मवेशी-पालन में लगे हुए हैं। कुछ शिकार से भी अपनी ज़रूरतें पूरी करते हैं। चीन में यह युन्नान, सिचुआन, गुइझोऊ और गुआंगशी प्रान्तों के देहाती इलाक़ों में बसते हैं।
नोसू भाषा
नोसू (), जिसे उत्तरी यी, लिआंगशान यी और सिचुआन यी भी कहा जाता है, दक्षिणी चीन में बसने वाले यी लोगों द्वारा बोली जाने वाली तिब्बती-बर्मी भाषाओँ की सदस्य यी भाषाओँ की मानक भाषा है। सारी यी बोलियों में यह अकेली है जिसे पाठशालाओं में लिखित रूप से पढ़ाया जाता है। दुनिया भर में ८० लाख की आबादी रखने वाले यी समुदाय में से २० लाख अब नोसू बोलते हैं और यह तादाद बढ़ रही है। तिब्बती-बर्मी भाषा परिवार में यी भाषाएँ बर्मी भाषा के करीब मानी जाती हैं।
यी की अपनी चित्रलिपि पर आधारित एक लिपि है जिसमें ८,००० - १०,००० चिह्न हैं। हालांकि चीनी भावचित्र में एक प्रकार की चित्रलिपि पर आधारित हैं, लेकिन चीनी लिपि और यी लिपि में कोई सम्बन्ध नहीं मिला है। आधुनिक यी लिपि को 'नोसू ब्बर्मा' () कहा जाता है।
लिजिआंग, युन्नान
लिजिआंग () चीन के युन्नान प्रान्त के पश्चिमोत्तरी भाग में एक विभाग-स्तरीय शहर है। सन् २०१० में इसकी आबादी १२,४४,७६९ अनुमित की गई थी। यह युन्नान की सिचुआन प्रान्त के साथ लगी सरहद के पास है और चिंगहई-तिब्बत पठार और युन्नान-गुइझोऊ पठार के संगम पर स्थित है। यहाँ का मौसम बहुत अच्छा माना जाता है हालांकि कभी-कभार सर्दियों में तापमान शून्य से नीचे चला जाता है। लीजिंग में नाशी समुदाय के बहुत से लोग रहते हैं, जिनके अपने रीति-रिवाज हैं और जो किसी ज़माने में भारत-तिब्बत व्यापार में अहम भूमिका निभाते थे।
फुलझड़ी
फुलझड़ी हाथ में पकड़ने वाली एक आतिशबाज़ी होती है जो धीरे-धीरे जलती हुई आकर्षक चिंगारियों की बौछार करती है। भारतीय उपमहाद्वीप में इन्हें अक्सर दिवाली और शब-ए-बरात जैसे त्योहारों पर मनोरंजन के लिए प्रयोग किया जाता है। पटाख़ों और उस जैसी अन्य विस्फोटक या तेज़ी से हिलने वाली आतिशबाज़ियों की तुलना में इन्हें बच्चों के खेलने के लिए अधिक सुरक्षित माना जाता है इसलिए बच्चों में यह बहुत लोकप्रीय हैं। फिर भी फुलझड़ियाँ १८०० सेंटीग्रेड के आसपास के तापमान पर जलतीं हैं जो सोना भी पिघला सकता है, इसलिए यह ख़तरनाक होती हैं और इनके साथ खेलते हुए बच्चों पर कड़ी निगरानी रखने की आवश्यकता है।
'फुलझड़ी' को अंग्रेज़ी में 'स्पार्कलर' (sparkler) और फ़ारसी में 'फ़शफ़शा' () कहते हैं।
विलेम डाफ़ो
विलेम डाफ़ो (, जन्म २२ जुलाई १९५५) एक अमरीकी फ़िल्म, नाटक व आवाज़ अभिनेता है व एक प्रायोगिक रंगमंच कंपनी द वूस्टर ग्रुप के संस्थापकों में से एक है। उन्हों कई फ़िल्मों में कार्य किया है जिनमें "प्लाटून", "स्ट्रीट्स ऑफ़ फ़ायर", "टू लिव एंड डाई इन एल.ए", "बोर्न ऑन द फोर्थ ऑफ़ जुलाई", "द इंग्लिश पेशंट", "द लास्ट टेम्पटेशन ऑफ़ क्राइस्ट", "मिसिसिपी बर्निंग", "द बुनडॉक सेंट्स", "स्पाइडर-मैन" व "द एविएटर" शामिल है और "फैंटास्टिक मिस्टर फॉक्स" व "फाइंडिंग निमो" में इन्होने अपनी आवाज़ दी है।
उन्हें दो बार सर्वश्रेष्ठ सहायक अभिनेता के अकादमी पुरस्कार का नामांकन प्राप्त हुआ है। पहला १९८६ में "प्लाटून" के लिए व दूसरा २००० में "शैडो ऑफ़ द वैम्पायर" के लिए।
मार्क स्ट्रांग
मार्क स्ट्रांग (, जन्म २० अगस्त १९६३) एक अंग्रेज़ फ़िल्म अभिनेता है जिन्होंने फ़िल्म व टेलिविज़न दोनों पर कार्य किया है। उनकी फ़िल्मों में "बॉडी ऑफ़ लाइज़", "सिरियाना", "द यंग विक्टोरिया", "शेरलाक होम्स", "रॉकएनरोला", "स्टारडस्ट", "किक-ऐस" और "ग्रीन लैंटर्ण" शामिल है। वे अधिकतर नकारात्मक भूमिकाएं निभाते हैं जैसे "शेरलोक होम्स" में लोर्ड ब्लैकवुड, "स्टारडस्ट" में प्रिंस सेप्टीमस और "रोबिन हूड" में सर गोडफ्रे। हालही में वे २०१२ में बनी फ़िल्म "जॉन कार्टर" में दिखे जिसमें उन्हें मताई शांग की नकारात्मक भूमिका निभाई।
मिर्ज़ा मुहम्मद रफ़ी सौदा
मिर्ज़ा मुहम्मद रफ़ी 'सौदा' (, १७१३–१७८१) देहली के एक प्रसिद्ध शायर थे। वे अपनी ग़ज़लों और क़सीदों के लिए जाने जाते हैं। ये मीर के समकालीन थे इसलिए इनकी तुलना भी अक्सर मीर से होती है। मीर जहाँ ग़ज़लों के लिए आधुनिक उर्दू के उस्ताद माने गए हैं (ख़ासकर दिल्ली-लखनऊ के इलाक़े में), सौदा को ग़ज़लों में वो स्थान नहीं मिल पाया। हाँलांकि सौदा ने मसनवी, क़सीदे, मर्सिया तर्जीहबन्द, मुख़म्मस, रुबाई, क़ता और हिजो तक लिखा है।
सौदा का जन्म वर्ष पक्का नहीं है लेकिन कुछ तज़किरों में ११२५ हिजरी (यानि १७१३-१७१४ ईसवी) बताया गया है। वे दिल्ली में पैदा और बड़े हुए और मुहम्मद शाह के ज़माने में जिए। धर्म के नज़रिए से उनका परिवार शिया था। उनके पहले उस्ताद सुलयमान क़ुली ख़ान 'विदाद' थे। शाह हातिम भी उनके उस्ताद रहे क्योंकि अपने छात्रों की सूची में उन्होंने सौदा का नाम शामिल किया था। मुग़ल बादशाह शाह आलम सौदा के शागिर्द बने और अपनी रचनाओं में ग़लतियाँ ठीक करवाने के लिए सौदा को दिया करते थे। सौदा मीर तकी 'मीर' के समकालीन थे। ६० या ६६ की आयु में वे दिल्ली छोड़ नवाब बंगश के साथ फ़र्रूख़ाबाद आ बसे और फिर अवध के नवाब के साथ फैज़ाबाद आ गए। जब लखनऊ अवध रियासत की राजधानी बन गया तो वे नवाब शुजाउद्दौला के साथ लखनऊ आ गए। ७० की आयु के आसपास उनका लखनऊ में ही देहांत हुआ।
सौदा को क़सीदों और तंज़ के सबसे अच्छे शायरों में गिना जाता है। शुरू में वे फ़ारसी में ही लिखा करते थे लेकिन अपने उस्ताद ख़ान-ए-आरज़ू का कहा मानकर उर्दू में भी लिखने लगे। १८७२ में उनकी कुल्लियात को बंगाल रिसाले के मेजर हेनरी कोर्ट () ने अंग्रेज़ी में अनुवाद किया। उनके कुछ चुने शेर इस प्रकार हैं:
१. २. ३. ४. ५.
काँगड़ी गाँव
कांगड़ी हरिद्वार के निकट गंगा के पूर्वी तट पर दूसरी ओर बिजनौर जिले में बसा हुआ एक बहुत छोटा गाँव है। पिछली शताब्दी के आरंभ में इस गाँव के पास स्वामी श्रद्धानंद जी (तत्कालीन महात्मा मुंशीराम-1857-1926 ई.) ने एक गुरुकुल की स्थापना की। यह उस समय के शिक्षा जगत्‌ में एक सर्वथा नवीन और क्रांतिकारी प्रयत्न था। ब्रिटिश प्रधान मंत्री श्री रैम्ज़े मैकडोनल्ड के शब्दों में 'मेकाले के बाद भारत में शिक्षा के क्षेत्र में जो सबसे महत्वपूर्ण और मौलिक प्रयत्न हुआ है, वह गुरुकुल है।' अत: इसे देश और विदेश में असाधारण ख्याति प्राप्त हुई। गुरुकुल काँगड़ी शिक्षाविषयक एक विशिष्ट विचारधारा का प्रतीक बन गया।
कुल्लियात
कुल्लियात () शायरी में किसी शायर की रचनाओं के संग्रह को कहते हैं। मसलन ग़ालिब की ग़ज़लों और नज्मों के संकलन को 'कुल्लियात-ए-ग़ालिब' कहा जाता है। यह शब्द 'कुल' से आया है, यानि शायर का 'कुल' काम इस संग्रह में मौजूद होना चाहिए, लेकिन वास्तव में अगर शायर की कुछ-बहुत रचनाएँ भी उसमें सम्मिलित हों तो उसे कुल्लियात ही कहा जाएगा।
पुराने ज़माने में कभी-कभी यह शब्द शायारी के अलावा और सन्दर्भों में भी प्रयोग हुआ करता था। उदाहरण के लिए अगर किसी पुस्तक में चिकित्सा (अरबी में 'तिब्ब') के बारे में बहुत कुछ लिखा हो तो उसे 'कुल्लियात-ए-तिब्बी' कह दिया जाता था। यही शब्द बिगड़कर अंग्रेज़ी में भी 'कॉलिजॅट' (Colliget) के रूप में आ गया।
अनार (आतिशबाज़ी)
अनार एक आतिशबाज़ी होता है जिसे ज़मीन पर रख कर उसका सिरा जलाने से वह ऊपर की ओर आकर्षक चिंगारियों का फव्वारा छोड़ता है। भारतीय उपमहाद्वीप में इन्हें अक्सर दिवाली और शब-ए-बरात जैसे त्योहारों पर मनोरंजन के लिए प्रयोग किया जाता है। अनार का अकार किसी ज़माने में गोल हुआ करता था और ऊपर से चिंगारियाँ उछालता हुआ यह अनार (फल) की याद दिलाता था, जिस से इसका नाम पड़ा। आजकर अक्सर अनार एक ज्वालामुखी रूप के शंकु (कोन) के अकार में मिला करते हैं।
अनार आतिशबाज़ी भारत में सैंकड़ों सालों से प्रयोग में है और लोक-संस्कृति में इसके सन्दर्भ में कई बातें कही गई हैं, मसलन प्रसिद्ध उर्दू शायर मिर्ज़ा सौदा (१७१३–१७८१) ने एक महानुभाव पर लिखे क़सीदे में उनकी मृत्यु पर शोक करने वालों के बारे में कहा कि 'उनके दिलों से निकलती दुख की चिंगारियों को देखकर अनार की चिंगारियों को ईर्ष्या हुई'।
कई रंगों में और तरीक़ों से शरारे छोड़ने वाले अनार मिलने से यह आतिशबाज़ी बहुत ही लोकप्रीय है, लेकिन दिवाली के दिनों सबसे अधिक चोट देने वाले हादसे अनारों से ही होते हैं। एक अध्ययन के अनुसार सन् १९८३ की दिवाली के दौरान दिल्ली के दो मुख्य हस्पतालों में ६८% जलने के हादसे अनारों से ही हुए थे।
'अनार' को अंग्रेज़ी में 'पॉमेग्रैनॅट फ़ायरक्रैकर' (pomegranate firecracker), 'फ़ाउन्टन' (fountain) और 'जर्ब' (gerb) में अनुवादित किया गया है।